Thompson pistolet-pulemyoti
Thompson pistolet-pulemyoti (inglizcha: Thompson submachine gun) — 1918-yilda Jon Tagliaferro Thompson tomonidan ixtiro qilingan amerika pistolet-pulemyoti. Ushbu qurol AQSHdagi „quruq qonun“ davrida oʻzining mashhurligini qozonib, nafaqat politsiya xodimlari, balki Amerikaning turli jinoiy guruhlari aʼzolari orasida ham eng keng tarqalgan va sevimli qurolga aylangan. U bir qator taxalluslar tufayli mashhur boʻldi — „Tommy-gun“ (inglizcha: Tommy Gun), „Yoʻq qiluvchi“ (inglizcha: Annihilator), „Chikago yozuv mashinkasi“ (inglizcha: Chicago Typewriter), „Chikago pianinosi“ (inglizcha: Chicago Piano), „Chikago Stayl“ (inglizcha: Chicago Style), „Chikago organ maydalagichi“ (inglizcha: Chicago Organ Grinder), „Xandaq supurgisi“ (inglizcha: Trench Broom), „Xandaq tozalovchisi“ (inglizcha: Trench Sweeper), „Chopper“ (inglizcha: The Chopper) va oddiygina „Tompson“ (inglizcha: The Thompson) taxallusi bilan. Tompson harbiylar, politsiya, Federal tekshirishlar byurosi va uyushgan jinoiy guruhlar tomonidan .45 ACP patroni, aniqligi va otish tezligi balandligi kabi yaxshi tomonlari uchun qadirlangan. Qurol kolleksionerlari orasida u oʻzining tarixiy ahamiyati tufayli mashhurlikka erishdi: bu qurol Qoʻshma Shtatlardagi „quruq qonun“ davrida yoki Ikkinchi Jahon urushi davrida yaratilgan mashhur madaniyat asarlarida mashhur boʻldi, shuningdek, dunyodagi eng mashhur oʻqotar qurollaridan biriga aylandi. Hozirgi vaqtda Tompsonning faqat samozaryad versiyalari Auto-Ordnance kompaniyasi tomonidan fuqoro aholilar uchun ishlab chiqariladi, ularning modifikatsiyalari AQSh o'qotar qurollar qonuniga toʻgri keladi(ingl.)oʻzb..